Taurica

Taurica (, ), batzuetan Tauris, Tauride edo Tauriar Kersonesoa Antzinako Grezian Krimeako penintsula eta inguruko lurrei ematen zitzaien izena da. Izena tauroak bertan bizi zirelako ematen zioten.

 Historia 
Taurican hainbat herri ezberdin bizi ziren. Barnealdeko eskualdetan eszitiarrak bizi ziren, eta kostaldeko mendietan tauroak, zimeriarren adarretako bat.
Greziar kolonoak iritsi zirenean hainbat kolonia eraiki zituzten, adibidez Khersoneso (doriarrek sortua), gaur egungo Sebastopoletik gertu eta Eupatoria. Gaur egun Krimeako penintsula den horretan finkatu ziren lehen kolono greziarrak Miletotik iritsi ziren, filosofiaren sorlekua izateagatik ezaguna den anatoliar hiritik (egungo Turkian). Miletoarrek Tauride izena eman zioten eskualde honi aborigen etniak tauroak zirelako. Laster egungo penintsula Khersónêsos Tauriké deitua izan zen, "Tauroen penintsula" (khersónêsos hitzak "penintsula" esan nahi du) edo, besterik gabe, Tauris.

Tauroak Krimea hegoaldeko eskualdeetan bakarrik bizi zirenez, Tauris izena hegoaldeko alde honetarako bakarrik erabiltzen zen hasieran, baina geroago izena penintsula osora zabaldu zen. Tauriden hainbat herri bizi izan ziren. Barnealdeko eskualdeetan eszitiarrak zeuden, eta hegoaldeko kostalde menditsuan tauroak, zimeriarren adar bat. Eskualde aberatsenetako bat bihurtu zen, eszitiarrekin merkataritza bizia zuelako. 

Hiri nagusienetako bat Pantikapea izan zen eta Espartoziden dinastiak gobernatu zuen K.a. 438 eta K.a. 110 urteen artean. Eskualdea oparoa bihurtu zuten Greziara laboreak esportatzeari esker. Greziarrek penintsulako kostaldean zehar ezarritako zenbait koloniatan bizi ziren, hala nola aipatu dugun Khersoneso.thumb|Taurideko Khersonesos, Circa K.a. 350-300eko txanpona. 20mm (6,61 g, 5h). Alde batean, Artemis Partenos, zuziari eutsiz, eskuinera begira eta koadriga gidatzen, bestaldean, hoplita bat, ezkutu eta lantzarekin ezkerrerantz.      
K.a. 431n Peloponesoko Gerra hasi zenetik, Atenasek eskualdearekiko interesa agertu zuen, kolonoak bidali zituen eta garnizioak ezarri zituen. Demostenesen amaren aldeko aitona zen Gilonek sortutako kolonia bat izan zen. Baina atenastarren presentzia fisikoak gutxi iraun zuen, baina Atenasen eragina iraunkorragoa izan zen kulturan (eskulturan batez ere) eta merkataritzan (bereziki Itsaso Beltzeko aleak). 

K.a. II. mendean, Táuricaren ekialdeko zatia Bosforoko Erresumaren zati izatera pasa zen, I. mendean erromatar inperioan sartu aurretik. Erromatarrekin, erresuma bezero bat izan zen. Bere azken erregeek IV. mendean gobernatzen zuten oraindik hunoek okupatu zutenean, eta  VI. mendean oraindik haien zati bat beratan bizi zen. mendean. Hunoen ondoren godoak eta beste herri batzuk etorri ziren, harik eta Justiniano II.a enperadorearen garaian Bizantziar Inperioak bere kontrola ezarri zuen arte, eta une horretan Itsaso Beltzeko merkataritza-plaza nagusia izaten jarraitu zuen, harik eta mongoliarren inbaditu zuten arte.  1266 eta 1475 urteen artean, Genovako errepublikak koloniak ezarri zituen bertan komertziorako. Gazaria esaten zioten italiarrek bere lurraldeari.

 Antzinako Tauridearen eragina 
Gaur egun, hondarrak dira antzinako distiraren lekuko edo greziar mitologiaren bidez iritsi zaizkigun kontakizun edo bestelako elementu batzuk. Antzinako greziar kondairen arabera, Tauride da Ifigenia bidali zuten tokia, Artemisek bere aita Agamenonek egin nahi zion giza sakrifiziotik erreskatatu ondoren. Jainkosak Artemisaren tenpluko apaiz bihurtu zuen printzesa gaztea, eta tenplu horretan, Toantek, tauroen erregeak, giza sakrifizioak egitera behartu zuen, lehorrera iristen zen edozein atzerritarra jainkosari eskaintzeko.

 Erreferentziak 

 Kanpo estekak 

Kategoria:Krimeako historia
Kategoria:Antzinako Greziako geografia
Kategoria:Errusiako lurralde historikoak